
Cieľ, zameranie aktivity: beseda o jedle zdravom a nezdravom, o množstve dennej konzumácie jedla, o znehodnocovaní potravín, nesprávnom uskladňovaní, o zlom plánovaní a nakupovaní potravín, o podvýžive a hlade vo svete a na Slovensku, o zákonoch, ktoré znemožňujú ďalšie využitie potravín po expirácii, ktorých kvalita sa nezmenila a o štatistických údajoch s plytvaním potravín.
Vyučovací predmet: Informatika, matematika 
Pomôcky a prostriedky k vypracovaniu projektu: interaktívna tabuľa, notebook, mobil na tvorbu fotiek,  časopisy o zdravej výžive, webstránky ako prístup k ďalším informáciám, výkresy, farbičky, ceruzky.
Príprava: uvedenie témy, diskusia k téme a jej príbuzným, na ktoré sme nadviazali, skúsenosti žiakov a učiteľa z praxe
Realizácia: Žiakom 6. a 7. ročníka bola zadaná téma na tvorbu projektu, besedou zdôraznená aktuálnosť a závažnosť v reálnom živote jednotlivých krajín. Žiaci 7. ročníka z poskytnutých materiálov a webstránok zostavili prezentáciu v ppt. a odprezentovali. Dve žiačky k tejto téme nakreslili výkres po predošlej diskusii. Žiačky pracovali zodpovedne a promptne. Žiaci 6. ročníka pracovali v skupinách. Po vzájomnej diskusii si zvolili techniku a spôsob zrealizovania myšlienok. Výkresy dotvorili svojími mottami.
Zhrnutie: Žiaci sa vážne zamysleli nad plytvaním potravinami a dopadom na celú spoločnosť, vyplývajúcim z nevedomosti a neuváženého konania niektorých ľudí, doplnili si vedomosti k téme v rôznych predmetoch. 
Poučenie: neplytvať s potravinami, čomu predchádzajú vedomosti o nich, skladovaní, konzumácii. Prostredníctvom žiakov a ich rodičov viesť osvetu o zdravom stravovaní a nakladaní s potravinami o empatii k ľuďom trpiacim podvýživou.
Z matematiky si rozšírili vedomosti o grafoch, tabuľkách, z informatiky tvorba prezentácii, fotiek. 

 
